આંબળાશ ખાતે ખેડૂતની ઓરડીમાં શિકારનાં શુરાતનમાં ખાબકી બાદમાં સપડાયેલું સિંહબાળ થોડા દિવસો અગાઉ માધુપુર(ગીર)માં પોતાનાં ગૃપ સાથે આવ્યું ત્યારે પણ રમતાં- રમતાં ખેડુતનાં ફળીયામાં સંતાઇ ગયું હતું. અને સિંહણે આખા માધુપુર(ગીર)ને ડણકોથી ભયભીત કરી દીધું હતું. એ વખતે તાલાલા રેન્જ કચેરીનાં સ્ટાફને અડધી રાત્રે દોડધામ કરાવી હતી. એ જ રીતે આજે પણ આ મસ્તીખોર સિંહબાળે વનકર્મીઓને દોડાવ્યા હતા.